Sommer-OL 1960

Sommer-OL 1960 ble avholdt i Roma i Italia. Fire år etter landets første OL i Cortina d'Ampezzo skulle nå Italia arrangere sitt første sommer-OL. Roma var egentlig tildelt lekene i 1908, men på grunn av et vulkanutbrudd fra Vesuvio i 1906 ble lekene flyttet til London. I 1955 ble byen tildelt lekene etter å ha slått ut Lausanne, Detroit, Budapest, Brussel, Mexico by og Tokyo i konkurransen om å få arrangere lekene. Dette OL var det første med direktesendte TV-overføringer til hele verden. Alle deltagerne, utenom de fra Sovjetunionen, ble velsignet av Paven på Petersplassen.


== Valg av vertsby ==
Roma ble valgt ved avstemning under den internasjonale olympiske komités 51. sesjon i Paris i Frankrike 16. juni 1955.


== Fakta om lekene ==
Sovjetunionen ble beste nasjon med 43 gull og 104 medaljer totalt.
Norge tok 1 gullmedalje. Det var Peder Lunde jr. som forsvarte de norske seilertradisjonene med å vinne gull i Flying Dutchman.
Cassius Clay (Muhammed Ali) debuterte i OL og ble olympisk mester i boksing i klassen lett tungvekt.
Sør-Afrika deltok for siste gang under apartheidregimet. Neste gang de deltok i et OL, var i 1992.
Abebe Bikila fra Etiopia vant maraton barfot og ble med det den første svarte afrikanske olympiske mester.
Svenske Gert Fredriksson vant sin sjette olympiske tittel i padling.
Sovjetunionen vant 15 av 18 mulige medaljer i turn for kvinner.
Den fremtidige kongen av Hellas, Prins Konstantin, vant gull i seiling.
Det ble satt nye verdensrekorder i samtlige svømmeøvelser.


== Idrettsanlegg ==
Olympiastadion (Stadio Olimpico) – åpnings-/avslutningsseremoni, friidrett, rideøvelser
Stadio Flaminio – fotballfinalen
Svømmestadion – svømming, stuping og vannpolo
Palazzo dello sport – basketball og boksing
Olympisk Velodrom – sykling og landhockey
Palazzetto dello Sport – basketball og vektløfting
Stadio dei Marmi – landhockey
Caracallabadet – turn
Maxentiusbasilikaen – bryting
Palazzo dei Congressi – fekting
Umberto I skytefelt- skyting
Piscina delle Rose – vannpolo
Lago Albano, Castelgandolfo – roing og padling
Piazza di Siena, Villa Borghese – riding
Pratoni del Vivaro, Rocca di Papa – riding
Napolibukta, Napoli – seiling
Stadio comunale, Firenze – fotball, innledende
Stadio comunale, Grosseto – fotball, innledende
Stadio comunale, L'Aquila – fotball, innledende
Stadio Ardenza, Livorno – fotball, innledende
Stadio Adriatico, Pescara – fotball, innledende
Stadio Fuorigrotta, Napoli – fotball, innledende


== Åpningsseremonien ==
De 17 olympiske sommerlekene sin åpningsseremoni startet den 25. august kl 16.30 på den Olympiske Stadion. Utøverne møtte opp i deltakerlandsbyen hvor de marsjerte til Stadio dei Marmi, en strekning på 1,65 km. Deretter marsjerte de inn på stadion nasjonvis med Hellas som første nasjon og de andre i alfabetisk rekkefølge etter deres italienske navn. Det italienske laget avsluttet paraden. Åpningstalen ble holdt av presidenten i organisasjonskomitéen, Andreotti, etterfulgt av presidenten i IOC, Avery Brundage, mens den italienske presidenten, Giovanni Gronchi erklærte lekene for åpnet. Deretter fulgte seremonielle hendelser som heising av det olympiske flagget, fremføring av den olympiske hymne og overrekkelse av Antwerpen-flagget fra borgermesteren i Melbourne til presidenten av IOC som igjen overrekket det til borgermestern av Roma. Friidrettsutøveren Giancarlo Peris fikk æren av å tenne den olympiske ilden, mens den olympiske ed holdt av Adolfo Consolini, friidrettsutøver.


== Deltakelse ==


=== Deltakerland ===


== Medaljevinnere ==
Se hver idrett:


== Medaljestatistikk ==


== Referanser ==


== Eksterne lenker ==
Sommer-OL 1960 Arkivert 7. juli 2008 hos Wayback Machine. på sports-reference.com